– Sosiaali- ja terveysministeriössä on nyt valmisteilla kotouttamisjärjestelmä, jossa nimenomaan lähdetään siitä, että se on vastikkeellista ja etenkin oleskeluluvan saaneilta henkilöiltä edellytetään monenlaisia asioita, Mäntylä toteaa Huomenta Suomessa.

Tuen kriteereitä muokataan parhaillaan yhteistyössä työ- ja elinkeinoministeriön kanssa. Mäntylän mukaan myös myönnettävän tuen määrä vähenee.

Mäntylä toteaa, että jo nykyisenkin lain mukaan turvapaikanhakijioille myönnettävän vastaanottorahan ei tarvitse olla rahaa, vaan se voi tarkoittaa asuntoa tai muita aineellisia asioita.

– Osa heistä sitten siirtyy oleskeluluvan saaneena tämän järjestelmän piiriin ja siellä lähdetään siitä, että on sitouduttava siihen, että halutaan täysipainoisesti antaa oma panos tälle yhteiskunnalle.

– Nythän on ollut tässä vuosien mittaan nähtävissä, että kotouttamisessa ei ole onnistuttu. Eli meillä on selkeästi tällaisia ryhmiä, jotka vuosienkaan jälkeen eivät kykene elättämään itseään, vaan toistuvasti turvautuvat sosiaaliturvaan. Sellainen linja ei vain voi enää jatkua.